„**LABDIEN, MANI SAUC MI!”**

**APMĀCĪBU APRAKSTS**

**Mērķauditorija**

Seniori ar priekšzināšanām datora un interneta lietošanā.Apmācības paredzētas senioriem, kuri grib iepazīt, kas ir mākslīgais intelekts (MI).

**Apmācību mērķis un plānotais rezultāts**

Sniedzot teorētisku un praktisku ieskatu mākslīgā intelekta rīku iespējās un izmantošanā, informēt, kas ir mākslīgais intelekts, kur ar to saskaramies. Apmācības veicinās senioru izpratni par MI lietderīgu izmantošanu un ar tā iespējām saistītu riska faktoru atpazīšanu.

**Norise**

Apmācības notiek Saldus novada bibliotēkā. Nedēļā 2 darba dienas (pirmdiena – otrdiena), katru dienu no plkst. 10.00 – 13.00.

Dalība apmācībās ir bez maksas.

**Dalībnieku skaits**

Vienā grupā 4 – 8 cilvēki.

**Tehniskais nodrošinājums**

Apmācību programmas apguvei un praktiskām nodarbībām katram dalībniekam pieejams portatīvais dators.

**Apmācību satura anotācija**

* **Ieskats mākslīgajā intelektā – vesture, attīstība, šodiena**

Teorētiskā daļa.

Kur ikdienā saskaramies ar mākslīgo intelektu (MI). Vai atpazīstam, ka (kad un kā) tas ienācis mūsu ikdienā.

Eiropas Mākslīgā intelekta birojs.MI tiesiskais regulējums – Eiropas Savienības Mākslīgā intelekta akts.

## Droša un nedroša MI izmantošana. Mana informācijpratība, prasme izvērtēt un atpazīt MI rīku pielietojuma varbūtību informatīvajā telpā. Dziļviltojumi (deepfake), viltusziņas, krāpniecība. Patiesa vai maldinošas informācija. Mana medijpratība un kritiskā domāšana saskaroties ar MI.

* **Mākslīgā intelekta rīki**

Praktiskā daļa.

Apmācībās izmantoti tiešsaistes brīvpieejas MI rīki. Ar piemēriem tiks rādīts, kā MI ģenerē tekstu (tērzēšanas robots (čatbots)), sacer dziesmas (teksts, mūzika, balss), pārvērš tekstu attēlā (fotogrāfija, zīmējums), veic zīmēta objekta atdzīvināšanu (animēšana). Rīkiem, kuru izmantošanai jāreģistrējas (jāizveido savs konts), procesa norisei varēs sekot līdzi, skatoties piemērus uz ekrāna.

Katram apmācību dalībniekam, izmantojot datoru un tiešsaistē pieejamu attēlu ģenerēšanas rīku, būs iespēja izveidot MI attēlu.

Apmācību programma, grupai vienojoties, var tikt piemērota vai tematiski papildināta.

Detalizēta apmācību programma (pirmdiena – otrdiena) un apmācībās izmantoto tiešsaistes MI rīku saites pieejamas no pirmās apmācību dienas.

**Pieteikšanās apmācībām**

* klātienē, pierakstoties Saldus novada bibliotēkā;
* zvanot, tālr. +371 63824909;
* rakstot, e-pasts macibas.biblioteka@saldus.lv .

Pieteikšanās individuāli, norādot savu kontaktinformāciju saziņai (tālrunis, e-pasts). Grupu komplektēšana atbilstoši iepriekšējam pierakstam un pieprasījumam.

Pēc pieteikšanās Mācību centra darbinieks sazināsies un informēs par tuvāko apmācību laiku.

Apmācību datumus nosaka apmācību organizators – Mācību centrs.